คือปกติกินยาคุมรายเดือนเวลา4ทุ่มแล้วรู้สึกว่ามันดึกเกิน อยากปรับเวลาให้มันเร็วขึ้นเป็น3ทุ่ม สามารถปรับเวลาในแผงใหม่ได้เลยมั้ย ปล.ตอนนี้กินเม็ดแป้งอยู่เม็ดที่4 (ยาคุมแบบ28เม็ด) เเละถ้าเกิดกินยาเเบบรายเดือนเเล้วมีเพศสัมพันเเบบไม่ใส่ถุง ไม่หลั่งในมีโอกาสท้องไหม
สวัสดีค่ะ หากโดยปกติ ทานยาคุมกำเนิดเวลา 4 ทุ่ม แล้วจะเปลี่ยนมาทานเวลา 3 ทุ่ม ก็สามารถเปลี่ยนได้เลย ไม่ได้มีผลต่อประสิทธิภาพของยาคุมกำเนิดแต่อย่างใด เนื่องจากเป็นเวลาที่แตกต่างกันเพียงแค่ 1 ชั่วโมง นอกจากนี้ หากเป็นเม็ดยาที่เป็นเม็ดแป้งอยู่ ก็จะยิ่งไม่ได้มีผลอะไรค่ะสำหรับประสิทธิภาพของยาคุมนั้น หากทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น โอกาสในการตั้งครรภ์โดยที่ไม่ใส่ถุงยางก็จะมีน้อยกว่า 1% ค่ะ